**Hodnotiaca správa z Metodického dňa konaného na ZŠ Kežmarská 30**

**Obsah správy:**

* **ÚVOD**
* **PRÍPRAVA A PRIEBEH**
* **VYHODNOTENIE**

* **ÚVOD**

Vychovávateľky ŠKD pri ZŠ Kežmarská 30, zorganizovali dňa 04.2.2014 Metodický deň s témou – Edukačné aktivity zamerané na prácu s literárnym textom; Aktivizujúce metódy a ich využitie pri rozvíjaní komunikačných zručností detí v ŠKD pre pedagogických pracovníkov Košického kraja.

* **PRÍPRAVA A PRIEBEH**

Metodický deň sa uskutočnil 4.2. 2014 na ZŠ Kežmarská 30, v zborovni školy. Po prezentácii zúčastnených, všetkých prítomných privítal pán riaditeľ Mgr. Pavel Horňák a p. vedúca ŠKD Mgr. Daniela Bajerová. Celé podujatie trvalo 180 min. a bolo rozdelené na dve časti podľa harmonogramu programu: Edukačné aktivity zamerané na prácu s literárnym textom a Komunikačné zručnosti v ŠKD – Rozprávka pri rozvíjaní komunikačných zručností.

V prvom bode programu vystúpila Bc. Streitová Eva. Priblížila účastníkom Aktivity vhodné pri práci v ŠKD (príprava na vyučovanie), ktoré boli zamerané na prácu s literárnym textom. Využila metódy tvorivého písania, a zážitkového vyučovania rozpracované v rámci štyroch hodín literárno-dramatickej výchovy. Formou prezentácie v PowerPointe a ukážok v dokumente Microsoft Word priblížila účastníkom zaujímavé formy práce s deťmi mimo vyučovania. Tieto ilustrovala formou praktických ukážok prác detí.

Po tejto prezentácii nasledovala prestávka spojená s diskusiou, výmenou informácii a skúseností. Počas prestávky si prítomní v zborovni mohli prezrieť prezentáciu o našej škole a úspechoch našich žiakov a učiteľov.

V druhom bode programu Mgr. Krivdová Monika predstavila účastníkom projekt Rozprávkový rok v ŠKD. Formou prezentácie v PowerPointe, praktických ukážok prác detí a fotodokumentácie priblížila prácu v oddelení Myšiek, ktorá sa niesla v duchu rozpracovaného projektu rozprávok O Červenej čiapočke a Indiánskych rozprávok.

Tieto aktivity mali u účastníkov veľký úspech, živo sa zaujímali o formy a metódy, ktoré boli pri práci použité a mali záujem o použitý materiál. Lektorky im ho poskytli, pre ďalšie využitie, ako vynikajúcu metodickú pomôcku pri ich ďalšej práci.

* **VYHODNOTENIE**

K vyhodnoteniu Metodického dňa bol využitý dotazník spokojnosti. Organizátorky požiadali všetky zúčastnené vychovávateľky tohto podujatia, aby vyjadrili vlastný názor k odbornej a spoločenskej úrovni Metodického dňa. Prezentovaný materiál dostali prítomní k dispozícii v elektronickej forme.

PROGRAM:

Aktivizujúce metódy a ich využitie pri rozvíjaní komunikačných zručností detí v ŠKD

Edukačné aktivity zamerané na prácu s literárnym textom

Program:

1. Efektívne stratégie rozvíjania komunikačných zručností u detí

0:10 min. (Bc. Eva Streitová)

1. Edukačné aktivity zamerané na prácu s literárnym textom

***Komunikačná téma: Na spisovateľov***

***Komunikačná téma: O jabĺčkovej princeznej a zemiakovom princovi***

***Komunikačná téma: Redaktori***

***Komunikačná téma: Bez práce nie sú koláče***

0:45 min. (Bc. Eva Streitová)

1. Edukačné aktivity tvorivého písania

***Inzerujeme v krajine rozprávok***

***Začarované rozprávkové postavy***

***Lexikón rozprávkových postáv***

***Novinové postrehy***

***0:20 min (Bc. Eva Streitová)***

***Prestávka***

1. Projekt: Rozprávkový rok

***Rozprávka O Červenej čiapočke***

***Indiánske rozprávky***

***Rozprávka O troch prasiatkach***

***Rozprávka O medovníkovej chalúpke***

***1:15 hod. (Mgr. Monika Krivdová)***